კოსტა-რიკა

კოსტა-რიკა (ესპ. „დინდარ წყარპიჯი“), ედომუშამ ოფიციალურ ჯოხოდვალა კოსტა-რიკაშ რესპუბლიკა (ესპ. República de Costa Rica) — სახენწჷფო ცენტრალურ ამერიკას. ოორუეშე უხურგანს ნიკარაგუა, ობჟათე -ბჟაეიოლშე — პანამა, ბჟადალშე — რჩქალი ოკიანე, ბჟაეიოლშე — კარიბიშ ზუღა. 1949 წანას, კოსტა–რიკაქ კონსტიტუციურო გაუქვუ აკოანჯარაფილი ნძალეფი. კოსტა-რიკა აკა ლათინურამერიკულ ქიანა რე, ნამუთ მოსოფელიშ 22 არძოშე ჯვეშ დემოკრატიულ სახენწჷფოშ ერკებულშა მიშმურსჷნ. კოსტა–რიკას წიმიულირ აბან უკებჷ ლათინურ ამერიკაშ ქიანეფს შქას ადამიერიშ გოვითარაფაშ ინდექსიშ მეჯინათ. 2011 წანაშ მუნაჩემეფით, ქიანა თე მაძირაფალით მოსოფელს 69–ა აბანს რე. გოეროშ წუმოძინაშ პროგრამაშ 2010 წანაშ მოშინუას ნარაგადუ რე, ნამჷ-და კოსტა–რიკა ართ–ართ თი ქიანეფშე რე, სოდეთ ადამიერულ წუმოძინა ძალამ მაღალ რე, ვინდარო თე ქიანაჯგურა მიშნაველეფიშ მოღვენ შხვა ქიანეფი. კინე თე პროგრამაშ 2011 წანაშ მუნაჩემეფით, კოსტა–რიკა შინელ რე ელმოლიშ ჸინჩიერ წუმოძინაშ ჯგირ მასრულებერო, ნამუსჷთ ადამიერულ წუმოძინაშ დო წორწობაშ ძალამ ჯგირ მუნაჩემეფ უღუ, ვინდარო რეგიონიშ შხვა ქიანეფს. კინე თე ბორჯის, თინა აკა ქიანა რდჷ, ნამუქჷთ ელმოლიშ დგომარობას გერსხილ ხუთხოლო კრიტერიუმ დაბაღინჷნ. 2012 წანაშ მუნაჩემეფით, კოსტა–რიკა Environmental Performance Index–იშ მაძირაფალით მოსოფელს მახუთა რე, ამერიკას - მაართა. 2007 წანას, კოსტა–რიკაშ თარობაქ გაცხადჷ თი გეგმეფშენი, ნამუშ მეჯინათ 2021 წანაშო კოსტა–რიკაქ მოსოფელს მაართა კარბონ–ნეიტრალურ ქიანაქ ოკო ჸოფედჷკონ. 2009 წანას New Economics Foundation–ქ (NEF) კოსტა–რიკა ბედინერობაშ ერეფოშქაშე ინდექსიშ მეჯინათ კოსტა–რიკა მოსოფელს მაართა აბანს მიშინუაფუ, კინე თეჯგურა პოზიცია ქიანაქ 2012 წანას ხოლო დეკინჷ. თაშნეშე NEF–ქ 2009 წანას, კოსტა–რიკა მიშინუ მოსოფელიშ არძოშე წვანე ქიანათ. 2012 წანას, კოსტა–რიკა მაართა ქიანა რდჷ ამერიკას, ნამუქჷთ რეკრეაციულ მაჯინობა ივარუ. გეოგრაფია ქიანაშ დიდ ნორთი უკებჷ ვულკანურ ქჷნდჷრეფს კორდილიერა-დე-გუანაკასტეს დო კორდილიერა-სენტრალს. თე ბოლოშ ობჟათე-ბჟადალშე იდვალუაფუ ვულკანური პლატო, ნამუშ ობჟათე-ბჟადალი კირდეს ეპონილი რე კორდილიერა-დე-ტალამანკა (გვალა ჩირიპო-გრანდე, 3820 მ). ოორუეშ დო ზუღაშ მანგას რზენეფი რე. ადმინისტრაციულ-ტერიტორიული დორთუალა კოსტა-რიკა ირთუ 7 პროვინციათ: ალახუელა კარტაგო გუანაკასტე ერედია ლიმონი პუნტარენასი სან-ხოსე პროვინციეფი ირთუ კანტონებო, ნამუშ ედომუშამი მუდანობა რე - 90. კანტონეფს მართუნა მერეფი, ნამუსჷთ გიშმაგორუნა 4 წანაშ ხანით. ლიტერატურა ქორთული სხუნუეფიშ ენციკლოპედია, ტ. 5, ხს. 696-697, ქართი, 1980 წანა. სქოლიო